سپاہ محمد پاکستان

کالعدم سپاہ محمد پاکستان پاکستانی شیعہ کی ایک دہشت گرد تنظیم اور سابقہ سیاسی جماعت ہے جو 1990ء کی دہائی میں معرض وجود میں آئی۔ یہ تنظیم شیعہ کی جانب سے جماعت کالعدم انتہا پسند جماعت سپاہ صحابہ کے مقابلہ میں بنائی گئی

 تاریخ 
سپاہ محمد کا قیام انیس سو ترانوے میں عمل میں آیا۔قیام پاکستان کے بعد سے ہی دیوبندی مکتب فکر سے تعلق رکھنے والی تنظیمیں، جو 1984 میں سپاہ صحابہ کے نئے نام سے زیادہ مشہور ہوئیں، اہل تشیع کے عوامی اجتماعات، ان کے مولوی صاحبان اور جدید تعلیم سے آراستہ طبقے پر حملے کر رہی تھیں۔ نوے کی دہائی مین اعتدال پسند شیعہ رہنماؤں سے بغاوت کر کے ایک شدت پسند گروپ نمودار ہوا اور غلام رضا نقوی کی قیادت میں سپاہ محمد کے نام سے تنظیم قائم کر لی، جس کے بعد جوابی کارروائیوں کا سلسلہ شروع ہوا۔

 قیادت 
انیس سو چھیانوے میں سپاہ محمد کے سالار اعلیٰ غلام رضا نقوی کو گرفتار کر لیا گیا ان پر قتل و اقدام قتل کے متعدد وارداتوں کا الزام تھا اور حکومت نے ان کے سر کی قیمت بیس لاکھ روپے مقرر کر رکھی تھی۔ ان کی عدم موجودگی میں علامہ مرید عباس یزدانی اور منور عباس علوی نے سپاہ محمد کی قیادت سنبھالی۔ ستمبر انیس سو چھیانوے میں علامہ مرید عباس یزدانی کو اسلام آباد میں ان کی رہائش گاہ پر قتل کر دیا گیا اور تنظیم کی قیادت منور عباس علوی اور جیل میں بند غلام رضا نقوی کے ہاتھ میں چلی گئی۔ جنوری انیس سو ستانوے میں سپاہ صحابہ کے سربراہ مولانا ضیاءالرحمان فاروقی کو بم دھماکے میں قتل کر دیا گیا، اس دوران سپاہ محمد میں ایک نئے شدت پسند گروپ کے ابھرنے کی اطلاعات بھی سنی گئیں جن کی قیادت میجر ریٹائرڈ اشرف علی شاہ کر رہے تھے۔2015 میں سپاہ محمد پاکستان کے سربراہ آزاد کردئے گئے جو خفیہ مقام پر رہائش پزیر ہے۔http://urdu.shiitemedia.net/4433

 پابندی 
اگست دو ہزار ایک میں مشرف حکومت نے دیگر جنگجو گروپوں کے ساتھ سپاہ محمد پر بھی پابندی عائد کر دی اور ایجنسیوں نے جنگجو تنظیم کے خلاف سخت کارروائی کا آغاز کر دیا۔

 وفات 
اپریل سنہ 2016 میں غلام رضا نقوی اپنے گھر سے غائب ہونے کے بعد اپنی فیملی کے ہمراہ ایران چلے گئے۔ اور کسی نے ان کو زہر دیکر قتل کر دیا۔http://urdu.shiitemedia.net/10227

 حوالہ جات 

زمرہ:1993ء کی تاسیسات
زمرہ:اسلام سے منسوب دہشت گرد تنظیمیں
زمرہ:پاکستان کی کالعدم تنظیمیں
زمرہ:پاکستان میں 1993ء کی تاسیسات
زمرہ:پاکستان میں جہادی گروہ
زمرہ:پاکستان میں دہشت گردی
زمرہ:پاکستان میں شیعیت
زمرہ:ریاستہائے متحدہ کی طرف سے دہشت گرد قرار دی گئی تنظیمیں
زمرہ:مذہبی نیم فوجی تنظیمیں
زمرہ:پاکستان کی اسلامی سیاسی جماعتیں
زمرہ:پاکستان میں اہل تشیع کے خلاف تشدد
زمرہ:ویکی ڈیٹا سے مختلف مختصر وضاحت
زمرہ:تنظیمیں جنہیں پاکستان نے دہشت گرد قرار دیا
زمرہ:شیعہ اسلامی گروہ